**Paskaidrojuma raksts pie**

**Varakļānu novada pašvaldības 2016.gada budžeta**

Budžets ir pašvaldības finansiālās darbības pamatdokuments un finanšu instruments ar likumu noteikto funkciju, uzdevumu un brīvprātīgo iniciatīvu izpildei. Sastādot budžetu, ir sabalansētas ekonomiskās un sociālās vajadzības ar pašvaldības finansiālajām iespējām.

Pašvaldības budžets sastāv no pamatbudžeta un speciālā budžeta (neieskaitot ziedojumus un dāvinājumus), un tas ir sastādīts saskaņā ar Latvijas Republikas likumiem „Par budžetu un finanšu vadību”, „Par pašvaldību budžetiem”, „Par valsts budžetu 2016.gadam”.

**Pamatbudžets**

**Ieņēmumi**

2016.gada pamatbudžeta ieņēmumi plānoti EUR 2 736 252, atlikums uz gada sākumu EUR 582 384.

Pašvaldības pamatbudžeta ieņēmumus veido *nodokļu ieņēmumi* - iedzīvotāju ienākuma nodoklis, nekustamā īpašuma nodokļi; *nenodokļu ieņēmumi* – valsts un pašvaldību nodevas, naudas sodi un sankcijas, citi nenodokļu ieņēmumi; *transfertu ieņēmumi* (maksājumi) no valsts un pašvaldību budžetiem un *budžeta iestāžu ieņēmumi*.

*Nodokļu ieņēmumi.* Ieņēmumi no nodokļiem plānoti EUR 1 228 804, jeb 45% no ieņēmumu kopapjoma.

Lielākais īpatsvars nodokļu ieņēmumos ir iedzīvotāju ienākuma nodoklim (89%), nekustamā īpašuma nodoklim (11%). Ieņēmumi no iedzīvotāju ienākuma nodokļa plānoti EUR 1 097 527 jeb par 6,7% vairāk, kā 2015.gada budžeta plānā.

Ieņēmumi no nekustamā īpašuma nodokļa plānoti EUR 131 277 jeb par 8,7% vairāk, kā 2015.gada plānotajā budžetā.

*Nenodokļu ieņēmumi.* 2016.gada Varakļānu novada budžetā nenodokļu ieņēmumus plānots iekasēt EUR 4 580 apmērā. Šos ieņēmumus veido valsts un pašvaldību nodevas, naudas sodi.

*Transfertu ieņēmumi.* Pašvaldības ieņēmumu struktūrā liels īpatsvars ir no valsts budžeta un citu pašvaldību budžetiem saņemtajiem maksājumiem (*transfertu ieņēmumiem*), tie plānoti EUR 1 351 968, jeb 49% no ieņēmumu kopapjoma.

Valsts budžeta mērķdotācija pamatizglītības, vispārējās vidējās izglītības, daļējai interešu izglītības programmu pedagogu darba samaksai un valsts sociālās apdrošināšanas obligātajām iemaksām EUR 276 091, mērķdotācija pašvaldības izglītības iestāžu piecgadīgo un sešgadīgo bērnu apmācības pedagogu darba samaksai un valsts sociālās apdrošināšanas obligātajām iemaksām EUR 22 592. Mērķdotācijas pedagogu darba samaksai un valsts sociālās apdrošināšanas obligātajām iemaksām, saskaņā ar likumu „Par valsts budžetu 2016.gadam” ieplānotas laika periodam no 2016.gada 1.janvāra līdz 2016.gada 31.augustam.

Saskaņā ar pašvaldības noslēgto līgumu ar Kultūras ministriju par profesionālās ievirzes mūzikas/mākslas izglītības programmu finansēšanu, ministrija 2016.gadā visam gadam piešķir valsts budžeta finansējumu EUR 69 827 pedagogu darba samaksai un valsts sociālās apdrošināšanas obligātajām iemaksām.

Dotāciju no pašvaldību finanšu izlīdzināšanas fonda plānots saņemt EUR 780 975 apmērā, kā arī papildus dotācija vērtēto ieņēmumu nodrošināšanai 99% līmenī no aprēķinātās finanšu nepieciešamības EUR 50 949 apmērā.

Ieņēmumi pašvaldības budžetā no citām pašvaldībām izglītības funkciju nodrošināšanai (savstarpējie norēķini par citu pašvaldību skolēniem mūsu izglītības iestādēs) un sociālās palīdzības funkciju nodrošināšanai plānoti EUR 60 000 apmērā.

*Budžeta iestāžu ieņēmumi.* Budžeta iestāžu ieņēmumi ir ieņēmumi no sniegtajiem maksas pakalpojumiem, telpu nomas, un citi pašu ieņēmumi. Tie plānoti EUR 150 900 apmērā, kas ir 6% no kopējiem pamatbudžeta ieņēmumiem.

Vecāku maksa pirmsskolas izglītības iestādē "Sprīdītis" EUR 18 500, vecāku līdzfinansējumus mūzikas un mākslas skolā EUR 11 500, ieņēmumi par zemes nomu, kā arī pārējo nomu un īri - EUR 17 200. Maksa par personu uzturēšanos sociālās aprūpes iestādēs plānota EUR 45 000 ieņēmumi no pacientu iemaksām Stirnienes feldšerpunktā un Murmastienes feldšerpunktā EUR 1000,ieņēmumi par biļešu realizāciju muzejā un kultūras pasākumos - EUR 10 200, ieņēmumi par dzīvokļu komunālajiem pakalpojumiem - EUR 25 000. Citi ieņēmumi par maksas pakalpojumiem (darbinieku ēdināšana, kopēšana u.c.) plānoti EUR 22 500 apmērā.

**Izdevumi**

Varakļānu novada pašvaldības pamatbudžeta izdevumi plānoti EUR 3 042 049 apmērā.

*Izpildvarai un finanšu darbībai* paredzēts finansējums EUR 558 160 apmērā. Šo izdevumu īpatsvars pašvaldības budžetā ir 18%. Šajos izdevumos ietilpst finansējums deputātu komitejām un dažādām komisijām, izpildvaras institūcijām, būvvaldei, centralizētajai grāmatvedībai, norēķiniem ar pašvaldībām par izglītības pakalpojumiem.

*Aizdevumu pamatsummas atmaksai* plānoti EUR 115 000, kas sastāda 4% no kopējiem izdevumiem.

*Pašvaldības teritoriju un mājokļu apsaimniekošanai* paredzēts EUR 273 716. Šo izdevumu īpatsvars pašvaldības budžetā ir 9%. Šajos izdevumos ietilpst finansējums teritoriju attīstībai un apsaimniekošanai, atkritumu savākšanai, ūdensapgādei.

*Vispārējie nodarbinātības jautājumi* EUR 27 122, šo izdevumu īpatsvars pašvaldības budžetā ir 1%.

*Veselības aprūpei un sociālajai aizsardzībai* paredzēti EUR 370 247. Šo izdevumu īpatsvars pašvaldības budžeta izdevumu plānā ir 12% un šie līdzekļi paredzēti ambulatoro ārstniecības iestāžu jeb feldšerpunktu darbībai – EUR 23 965, kā arī EUR 85 150 sociālajiem pabalstiem, bāriņtiesai – EUR 19 178, sociālajam dienestam (neskaitot pabalstus) – EUR 113 761, pansionātam EUR 128 193.

*Atpūtai, kultūrai un sportam* paredzēti EUR 387 583. Šo izdevumu īpatsvars pašvaldības budžeta izdevumu plānā ir 13%. Līdzekļi paredzēti kultūras un sporta pasākumu organizēšanai, bibliotēku, muzeja, kultūras un tautas namu darbības nodrošināšanai.

*Izglītībai* paredzēti EUR 1 310 221. Šo izdevumu īpatsvars pašvaldības budžeta izdevumu plānā ir 43%. Līdzekļi paredzēti pirmsskolas izglītības iestādes, vispārējās izglītības iestāžu, mūzikas un mākslas skolu mācību programmu īstenošanai, dažādu izglītības pasākumu organizēšanai, mākslas un mūzikas skolai – EUR 177 573.

Līdzekļu atlikums uz gada beigām – EUR 276 587.

**Speciālais budžets**

**Ieņēmumi**

2016.gada speciālā budžeta ieņēmumi plānoti EUR 132 800apmērā. Saskaņā ar Satiksmes ministrijas rīkojumu, Varakļānu novada pašvaldība 2016.gadā saņems *mērķdotāciju autoceļiem* (ielām) EUR 129 800, kas ir par EUR 9 484 jeb 7,8 % vairāk, kā 2015.gadā. Ieņēmumi no *dabas resursu* nodokļa plānoti EUR 3 000.

Līdzekļu atlikums 2016.gada sākumā bija EUR 62 532.

Līdzekļu atlikums uz gada beigām plānots EUR 10.

**Izdevumi**

2016.gada speciālā budžeta izdevumi plānoti EUR 195 322 apmērā.

91% no izdevumu kopapjoma, t.i., EUR 177 015 paredzēts izlietot ceļu uzturēšanai, savukārt 9% no izdevumu kopapjoma, t.i., EUR 18 307 paredzēts izlietot vides aizsardzībai (dabas resursu nodoklis)

Domes priekšsēdētājs M.Justs